આ કેસમાં મહિલા આયોગના અધ્યક્ષ લીલા બેન અંકોલીયાએ નલિયા પહોંચી પિડીતા સાથે એક કલાક મુલાકાત કરી હતી. તેમની સાથેની વાતચીતમાં પીડિતાએ પોલીસ કામગીરી થી સંતુષ્ટ હોવાનું જણાવ્યું છે. તો બીજી તરફ નલિયા દુષ્કર્મ મામલો,જિલ્લા કલેક્ટર,જીલ્લા પોલીસ વડા અને SIT ના અધિકારીઓ સાથે મહિલા આયોગ ના ચેરમેન લીલાબેન અંકોલીયાની બેઠક પણ કરી હતી. અંદાજે એક કલાક સુધી ચાલી બેઠકમાં કેસના પાસાઓને લઇને ચર્ચા કરાઈ હતી. તપાસ અંગે જિલ્લા પોલીસ વડા મકરંદ ચૌહાણ તપાસ ઝડપથી પૂર્ણ કરવા અને બાકી ના આરોપીઓ ને ત્વરિત ઝડપી પાડવા આદેશ આપ્યા હોવાનું જણાવ્યું હતું.